Voel jy alleen? - Christian Motivations
Voel jy alleen?
In die eerste hoofstukke van Genesis sê God dat Sy aarde goed is. Toe God egter vir Adam geskape het, het Hy gesê: "Dit is nie goed dat die mens alleen is nie." (Genesis 2:18 NV). Alhoewel Adam 'n goeie verhouding met God gehad het, het God steeds gevoel iets skort. God het ons met twee leemtes geskape. Die een leemte kan God alleen vul en die ander een word gevul deur jou geliefdes. Nie een van die leemtes kan met geld, werk of 'n groot huis gevul word nie. Wat kan jy doen as jy eensaam is?
1) Hou jou oë oop. Deesdae begin een uit vyf verhoudings op die internet. Die probleem hiermee is dat jy nie noodwendig jouself is nie. Verder kan eensaamheid jou blind maak vir jou eie behoeftes en iemand anders se tekortkomings.
2) Bid daaroor. Toe Eliëser, Abraham se slaaf, vir Isak 'n vrou gaan soek het, het hy vir God gevra om hom te help (Genesis 24 NV). God het hom gehelp, en Isak en Rebekka se storie het een van die groot liefdesverhale in die Bybel geword.
3) Reik uit na ander mense. Dit mag dalk beteken dat jy die muur waaragter jy weggekruip het, moet afbreek en 'n brug bou. Die Bybel sê: "Julle moenie net elkeen aan sy eie belange dink nie, maar ook aan die van ander." (Filippense 2:4 NV). Daar bestaan nie perfekte of risikovrye verhoudings nie. Om eensaamheid te oorwin, moet jy jou tyd spandeer aan die dinge wat jou gelukkig maak, en jy sal nuwe vreugde in die lewe vind.
Sielskos: Joël 2:12-13; Matt 4:1-17; Mark. 2:18-22; Luk 9:23-26